Kategóriavita:Magyar követek, nagykövetek külföldön

message: van valami oka, hogy ezek a kategóriák két különböző formátumban jöttek létre? Lehetne esetleg, hogy a jövőben - ügyelve a minőségi követelményekre - már csak egyféleképpen szóljanak a kategóriák nevei, pl. úgy, hogy "Magyarország követei Ausztriában"? És még egy kérdés: Te ismersz követeket? Van akár egyetlen személy is a Wikipédiában, aki követ volt? – Burumbátor Súgd ide! 2019. április 25., 17:55 (CEST)
replies: text: Burumbátor A legjobb formátum szerintem pl. a Magyarország franciaországi követei és nagykövetei lenne, mert ha a HotCatbe elkezded beírni, hamarabb kiadja a célország nevét. De amikor a csehszlovákiait csináltam, rájöttem, hogy ugyanez a forma (az -ia, ill. iai végződéssel) bénán néz ki a Japán ragozásáról nem beszélve, ezért lett -ban -ben végződésű a kat. név. De átírom szívesen, csak erősítsd meg, hogy jó-e így, nem hangzik esetlenül. A másik főfájást a követek és a nagykövetek közti különbség adta: ezeket a követei és nagykövetei formával próbáltam érzékeltetni, hiszen voltak egész hosszú időszakok (pl. a II. vh. előtt), amikor több országban csak követségünk volt, nem nagykövetség. Egyébként nem, nem ismerek követet, pláne itt a Wikipédián, a legmagasabb rangú diplomata, akit ismerek, I. titkár (meg egy attasé ). Meg is köszönök minden segítséget, mert amióta bíbelődök a témával, egy sor bizonytalansági tényező előjött (pl. a Wikidata jelölésben a követ, nagykövet, ügyvivő közti különbség). Palotabarát vita 2019. április 25., 18:21 (CEST)
Nem így értettem a Wikis követeket :)) hanem úgy, hogy olyan személyről van-e szócikk, aki követ volt. Egyébként a követ, nagykövet olyan diplomáciai rangok illetve beosztás, amelybe kerülő diplomaták az adott ország elnöke/miniszterelnöke nevében folytathat tárgyalásokat a fogadó ország hasonló szintű vezetőivel. Megbízólevelet kapnak a küldő országtól, amelyet át kell adniuk és ez előtt a fogadó ország ún. agreément-t bocsát ki a küldő országnak, vagyis elfogadó nyilatkozatot a nagykövet személyéről. Az ügyvivő (Chargé d'Affaires) olyan alacsonyabb rangú diplomata, aki a misszióvezető távollétében irányítja a misszió munkáját, és csak a távollét időtartamára kapja meg ezt a beosztást. Még ideiglenes ügyvivőnek is hívják.
Ma már nincsenek követek, csak kirívó esetben fordul elő, kiemelten fontos viszonylatban, hogy a misszióvezető nagykövet mellé egy követ rangú diplomatát is kineveznek. A rangról pedig annyit, hogy ezek elválnak egymástól. Sok olyan nagyköveti rangú diplomata van, aki soha nem volt, nem van és nem lesz misszióvezető, pl. Heltai Péter. A diplomáciai rangok: segédattasé, attasé, III. o. titkár, II. o. titkár, I.o. titkár, II. o. tanácsos, I.o. tanácsos, követtanácsos, követ, nagykövet. Ezek függetlenek az éppen elfoglalt beosztástól, bár ha valaki alacsonyabb rangút kineveznek nagykövetnek, akkor általában a rangot is megkapja hozzá. Remélem, segítettem.
Az elnevezésben pedig: nekem mindegy, én az egységesség irányába mutatok, már amióta itt vagyok, az elején kell végigizzadni a próbálgatást, és amit kiválasztunk ahhoz ragaszkodni körömszakadtáig. – Burumbátor Súgd ide! 2019. április 25., 18:45 (CEST)
replies: text: :Ja, érem a kérdést: igen, igen, nagyon sokan vannak, akik követi vagy ügyvivői rangban voltak valamelyik relációban, csak néhány példa: Károlyi Mihály (miniszterelnök) (bár a cikkben helytelenül nagyköveti ranggal is említik), Csekonics Iván és a Magyarország varsói nagykövetsége alján lévő listából még négyen akikről cikk is van, Villani Frigyes és még egy jópár, cirka az egyharmada lehet az összes cikknek, akik valamilyen relációban nem voltak nagykövetek, csak követek vagy ügyvivők. Sajnos egyelőre ők mind nagykövetként vannak az infoboxban jelölve, mert a Wikidatában nem tudtam okosabbat kitalálni. Majd utólag végigmegyek a Wd-elemeken és egyenként jelölgetem, hogy milyen rangban töltötték be a misszióvezetői pozíciót, de sajnos ez az infoboxokban nem fog látszani.

text: :Úgy-ahogy képben vagyok, kiokosodtam, amióta bíbelődök velük, van egy pár forrásom (pl. ezt ajánlom Neked is, talán ismered, de nem biztos, hogy tudod, hogy fent van digitalizálva, és ebben is jól látszik, hogy milyen sok követünk volt valaha, mielőtt nagykövetségi szintre emelték a képviseletet). Azért kösz az összefoglalót!

text: :A kategórianeveket pedig egységesíteni fogom, csak még nem végeztem mindegyik reláció feldolgozásával, még kis türelmet kérek. Palotabarát vita 2019. április 25., 19:02 (CEST)
thread_title:  Követek